**ΔΕΛΤΙΟ ΤΥΠΟΥ**

ΚΔΒΜ Κόνιτσα 28/11/ 2019

**Θέμα: Πρόσκληση εκδήλωσης ενδιαφέροντος συμμετοχής στα τμήματα μάθησης του Κέντρου Διά Βίου Μάθησης (Κ.Δ.Β.Μ.) Δήμου Κόνιτσας**

Ενημερώνουμε κάθε ενδιαφερόμενο/η ότι ο Δήμος Κόνιτσας το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης και Διά Βίου Μάθησης)και το Ίδρυμα Νεολαίας και Διά Βίου Μάθησης συνεχίζουν επιτυχώς τη λειτουργία του Κ.Δ.Β.Μ. του Δήμου Κόνιτσας στο οποίο θα υλοποιηθούν προγράμματα Γενικής Εκπαίδευσης Ενηλίκων με εκπαιδευτικές δράσεις Εθνικής και Τοπικής Εμβέλειας.

Στο Κ.Δ.Β.Μ. του Δήμου Κόνιτσας μπορούν να δημιουργηθούν τμήματα για τα ακόλουθα προγράμματα:

|  |  |  |
| --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ ΣΕ ΩΡΕΣ** |
| 1 | Αθλητισμός και διατροφή | 25 |
| 2 | Νέες Τεχνολογίες στην Τρίτη Ηλικία | 25 |
| 3 | Οικιακή μελισσοκομία | 25 |
| 4 | Εργαστήρι Μαγειρικής με παραδοσιακές συνταγές | 35 |
| 5 | Αρχιτεκτονική κήπων | 25 |
| 6 | Ανακύκλωση και κομποστοποίηση | 25 |

Τα προσφερόμενα προγράμματα μπορούν να παρακολουθήσουν ενήλικες ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων. Για την ένταξη των ενδιαφερομένων στα τμήματα απαιτείται η συμπλήρωση σχετικής αίτησης με επίδειξη του δελτίου αστυνομικής ταυτότητας ή του διαβατηρίου του υποψήφιου.

**Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση»**

Για πληροφορίες και δηλώσεις συμμετοχής απευθυνθείτε στο Κέντρο Δια Βίου Μάθησης:

Τηλ. : 2655024144

Ταχ. Διεύθυνση:ΠΑΛΙΟ ΔΗΜΑΡΧΕΙΟ1

Email: [kdedkonitsas@yahoo.gr](mailto:kdedkonitsas@yahoo.gr)

ΥΠΕΥΘΥΝΗ ΔΗΜΟΥ ΚΟΝΙΤΣΑΣ: ΠΥΡΣΟΥ ΚΩΝΣΤΑΝΤΙΝΑ

**Θα τηρηθεί σειρά προτεραιότητας.**

**Ο ΔΗΜΑΡΧΟΣ ΚΟΝΙΤΣΑΣ**

**ΕΞΑΡΧΟΥ Β.ΝΙΚΟΛΑΟΣ**